EuroBench/eurobench-wiki-lt-topics huggingface dataset:
Tema: Filmai
Toras (angl. Thor) – išgalvotas superherojus, kuris yra paremtas to paties vardo Skandinavų mitologijos dievu, ir pasirodo JAV leidžiamuosiuose Marvel komiksuose. Pirmą kartą pasirodė Sidabriniame komiksų amžiuje Journey into Mystery #83 numeryje (1962 m. rugpjūčio mėn.), jį sukūrė redaktorius Stenas Li, scenaristas Larry Lieber ir piešėjas Jack Kirby. Nuo tada vis pasirodo keliuose iki šiol leidžiamuosiuose komiksuose. Toras taip pat yra vienas iš superherojų komandos – Keršytojų įkūrėjas. 2011 m. filmas Toras paremtas Toro veikėju ir jo komiksu, pagrindinį Toro vaidmenį atliko Chris Hemsworth. Hemsworth taip pat dar kartą pasirodo filmuose „Keršytojai“, „Toras 2: Tamsos pasaulis“, „Keršytojai 2“ ir „Toras 3: Ragnarokas“. 2011 m. Toras buvo 14-oje vietoje IGN Top 100 komiksų herojų reitinguose.
Tema: Upės
Korubalas (port. Rio Corubal, pranc. Koribal, Koliba) – upė Gvinėjoje ir Bisau Gvinėjoje; Žebos kairysis intakas. Prasideda Gvinėjoje, Futa Džalono aukštumose, netoli Labės miesto. Aukštupyje vadinama Tominė (Tominé). Teka daugiausia vakarų kryptimi, smarkiai vingiuoja. Vidurupyje atkarpa teka Gvinėjos–Bisau Gvinėjos valstybine siena, toliau meandruoja į pietvakarius per Bisau Gvinėją. Pačiame žemupyje pasuka į šiaurę, smarkiai išsiplečia (iki 10 km) ir netoli Šimės (50 km į rytus nuo Bisau) įteka į Žebos estuariją. Upė vandeningiausia būna nuo liepos iki lapkričio (viršūnė rugsėjį – 1161 m³/s), o kitu metu laiku būna sekli (gegužę – 8 m³/s). Kolonijiniais laikais Korubalu vykdyta prekyba kolamedžio vaisiais, auksu, druska. 1969 m., vykstant Bisau Gvinėjos išsivadavimo karui, keliantis per Korubalą žuvo 47 Portugalijos kariai (Šė Šė incidentas).
Tema: Filmai
Kapitonė Marvel 2 (angl. The Marvels arba Captain Marvel 2) – 2023 m. JAV mokslinės fantastikos superherojų filmas, kurį režisavo Nia DaCosta. Jame vaidina Brie Larson, Teyonah Parris, Iman Vellani, Zawe Ashton, Park Seo-joon ir Samuel L. Jackson. Tai yra filmo „Kapitonė Marvel“ (2019 m.) bei TV serialo „Mis Marvel“ tęsinys ir 33-asis „Marvel Cinematic Universe“ (MCU) filmas. Filme Danvers, Rembo ir Kamala susivienija, kad susidorotų su nauja grėsme, o kartu sprendžia savo galių susipynimo problemą, dėl kurios jos kaskart pasikeičia vietomis. „Marvel Studios“ 2019 m. liepą patvirtino, kad nori sukurti filmo „Kapitonė Marvel“ tęsinį. Kūrimas prasidėjo 2020 m. sausį, o filmo scenaristė M. McDonnell pasamdyta po jos darbo su televizijos mini serialu „WandaVision“ (2021 m.). Nia DaCosta pasamdyta režisuoti filmą rugpjūtį. 2021 m. balandžio viduryje Naujajame Džersyje prasidėjo filmavimo darbai, o gegužės pradžioje buvo atskleistas pavadinimas, susijęs su trimis veikėjais ir jų panašiais gebėjimais. Pagrindinis filmavimas prasidėjo 2021 m. rugpjūčio pradžioje ir baigėsi 2022 m. gegužės viduryje Bakingamšyre ir Saryje, Anglijoje, taip pat Los Andžele ir Tropėjoje, Italijoje. „Kapitonę Marvel 2“ Jungtinėse Amerikos Valstijose išleido 2023 m. lapkričio 10 d. kaip MCU penktosios fazės dalį. Filmas visame pasaulyje uždirbo 203 mln. dolerių, o bendras gamybos biudžetas siekė 274,8 mln. dolerių, todėl tai yra mažiausiai uždirbęs MCU filmas.
Tema: Politikai
Mateušas Jakubas Moravieckis (lenk. Mateusz Jakub Morawiecki; g. 1968 m. birželio 20 d., Vroclave, Lenkija) – Lenkijos bankininkas ir politikas, 2007–2015 metais „Bank Zachodni WBK“ vadovas. Lenkijos vicepremjeras (2015–2017), 2015–2016 metais Lenkijos plėtros ministras, vėliau plėtros ir finansų ministras (2016–2018). 2017 m. gruodžio 11 d. paskirtas Lenkijos ministru pirmininku.
Tema: Upės
Ruzizi (angl. Ruzizi) – upė centrinėje Afrikoje. Išteka iš Kivu ežero, 1500 m aukštyje virš jūros lygio, ties Šangugu. Teka į pietus, iš pradžių sudarydama Kongo DR – Ruandos, vėliau – Kongo DR – Burundžio sieną. Įteka į Tanganikos ežerą; sudaro deltą. Netoli žiočių upę kerta Konkordijos tiltas. 1958 m. ties ištakomis patvenkta, dėl to pakilo Kivu ežero vandens lygis. 1989 m. šiek tiek žemiau pastatyta antra hidroelektrinė. Planuojama statyti ir trečią hidroelektrinę.
Tema: Politikai
Felipė Kalderonas (Felipe de Jesús Calderón Hinojosa; g. 1962 m. rugpjūčio 18 d. Morelijoje) – 56-asis Meksikos prezidentas, ėjęs šias pareigas 2006–2012 m. Jam šias pareigas 2006 m. rugsėjo 5 d. suteikė Federalinių Rinkimų Tribunolas. Nacionalinio judėjimo partijos (konservatyvioji partija) kandidatas Kalderonas įveikė Demokratinės Revoliucijos partijos atstovą Andrés Manuel López Obrador.
Tema: Filmai
Falling in Love – 1984 m. amerikiečių romantinė drama, kurioje vaidina Meryl Streep ir Robert De Niro. Filmą režisavo Ulu Grosbard. Siužetas sukurtas pagal 1945 m. britų filmą Brief Encounter
Tema: Filmai
Haris Poteris ir Netikras Princas (angl. Harry Potter and the Half Blood Prince) – 2009 m. JAV ir JK fantastinis filmas, paremtas J. K. Rowling parašyta to paties pavadinimo knyga.
Tema: Paukščiai
Naujazelandinė gulbė (Cygnus sumnerensis), maorių kalba buvo vadinama pouva – stambi išmykusi Naujosios Zelandijos Pietų ir Čatamo salų žąsinių (Anseriformes) būrio, gulbių (Cygnus) genties, australazinių gulbių (Chenopis) pogentės, endeminė vandens paukščių rūšis.
Tema: Paukščiai
Didysis apuokas žuvininkas (Bubo blakistoni) – pelėdinių paukščių (Strigiformes) būrio, tikrųjų pelėdų (Strigidae) šeimos, didžiųjų apuokų (Bubo) genties naktinių plėšriųjų paukščių rūšis.
Tema: Paukščiai
Tačanovskio kragas (Podiceps taczanowskii) – kraginių (Podicipedidae) šeimos kragų genties paukštis. Tai negalintys skristi paukščiai. Šios rūšies paukščiai gyvena tik Chunino ežere, Anduose (Peru). Šiuo metu gyvena 250 individų.
Tema: Medicina
Lietuvos sveikatos mokslų universiteto ligoninė Kauno klinikos – didžiausia gydymo įstaiga Lietuvoje, pradėjusi veikti 1940 m. Ši įstaiga orientuojasi į naujausias diagnostikos ir gydymo technologijas bei nuolat vykdo mokslinį tiriamąjį darbą.
Tema: Filmai
Before and After – 1996 m. filmas, pastatytas pagal 1992 m. to paties pavadinimo Rosellen Brown romaną. Filmą režisavo Barbet Schroeder. Meryl Streep vaidina daktarę Carolyn Ryan, Liam Neeson vaidina Ben Ryan, Edward Furlong vaidina Jacob Ryan, Julia Weldon vaidina Judith Ryan.
Tema: Upės
Sigatoka (angl. Sigatoka River) – upė Fidžyje, Viti Levu salos vakarinėje dalyje. Prasideda Centrinėse aukštumose, Tomanivio kalno papėdėje. Teka vakarų kryptimi, įteka į Ramųjį vandenyną ties Sigatokos miestu. Laivuojama. Upės žemupyje yra Sigatokos kopų nacionalinis parkas.
Tema: Paukščiai
Guacharas (Steatornis caripensis) – guacharinių (Steatornithidae) šeimos paukštis, lieknas, ilgasparnis, giminingas lėliams ir paprastai priskiriamas lėlinių (Caprimulgiformes) būriui. Jis pakankamai skiriasi nuo giminingiausių paukščių, kad būtų priskirtas savai guacharinių (Steatornithidae) šeimai ir savam pobūriui Steatornithes. Kai kurie biologai teigia, kad guacharai tiek skiriasi nuo artimiausių jiems lėlių, kad galbūt net turi priklausyti atskiram būriui (kuris kol kas net neturi savo pavadinimo). Guacharai gyvena šiaurinėje Pietų Amerikos dalyje, nuo Gajanos ir Trinidado salos iki Venesuelos, Kolumbijos, Ekvadoro, Peru ir Bolivijos, miškuose su urvais. Guacharai yra sezoniniai migrantai, keliaujantys iš urvų, kuriuose peri, į miškus, kur maitinasi vaisiniuose medžiuose. Kaip klajojantis paukštis retkarčiais pasiekia Kosta Riką, Panamą ir Arubą. Guacharai yra naktinė rūšis, specializuota misti tikrųjų alyvpalmių (Elaeis oleifera) ir lauramedinių (Lauraceae) vaisiais. Tuo tarpu visi lėliniai paukščiai yra vabzdžialesiai. Guacharų kojos yra mažos ir beveik bevertės, jos mažai kam tinka, tik kopinėti vertikaliais paviršiais. Jie geba skrisdami kabėti vietoje ir skristi vingiais, kas svarbu skraidant ribotose urvų erdvėse. Guacharai yra dideli paukščiai – ilgis 41-48 cm, plotis per sparnus – iki 91 cm. Galingas kumpas snapas kiek paplokščias, apsuptas kaštono spalvos šeriškomis plunksnomis, kurių ilgis iki 5 cm. Kūnas raudonai rudas su baltomis dėmelėmis ant sprando ir sparnų. Apatinės dalys tamsiai geltonos, su baltomis dėmelėmis. Stangrios uodegos plunksnos yra sodriai rudos spalvos, su baltomis dėmelėmis. Dieną šie besipulkuojantys paukščiai ilsisi savo urvuose ant karnizų. Lizdus sudaro krūvelė guacharų išmatų, tokie lizdai paprastai būna virš vandens. Lizduose būna 2-4 blizgantys balti kiaušiniai, kurie netrukus paruduoja. Guacharų kiaušiniai apvalūs, bet vienas galas gana aiškiai smailokas, dydis 41,2 X 33,2 mm. Paukščiukai prieš apsiplunksnavimą tampa laba
Tema: Filmai
Šrekas. Ilgai ir laimingai (angl. Shrek Forever After) – amerikiečių kompiuterinės animacijos filmas. Tai ketvirta ir paskutinė filmų apie Šreką serijos dalis, sukurta „DreamWorks Animation“. Filmą išleido „Paramount Pictures“ kinuose nuo 2010 m. gegužės 20 d., o Lietuvoje – nuo 2010 m. birželio 4 d. Filmas taip pat yra išleistas 3D formatu.
Tema: Upės
Sietuva (arba atavaras) – gilus lygumų upės ruožas tarp dviejų rėvų arba tarp staigių upės vingių. Sietuvos dažnai susidaro upės vingio išorinėje pusėje, kur upė aktyviausiai ardo dugną. Sietuvos yra žuvų žiemojimo vieta.
Tema: Rašytojai
Heinrichas Bėlis (vok. Heinrich Böll; 1917 m. gruodžio 21 d. Kelne – 1985 m. liepos 17 d.) – vienas įtakingiausių Vokietijos rašytojų po Antrojo pasaulinio karo, Nobelio literatūros premijos laureatas.
Tema: Upės
Džeimso sala (angl. James Island) – upinė sala Gambijoje, Gambijos upėje, 30 km aukštyn nuo žiočių, prie Džufurė miesto. Saloje yra anglų Džeimso forto liekanos. Šiaurinėje upės pakrantėje priešais Džeimso salą yra išlikęs prancūzų fortas Albreda.
Tema: Rašytojai
Vislava Šimborska (lenk. Wisława Szymborska; 1923 m. liepos 2 d. – 2012 m. vasario 1 d.) – lenkų poetė, eseistė ir vertėja. Buvo svarbiausia šių dienų Lenkijos poetė. Nobelio literatūros premijos (1996 m.) bei daugelio kitų apdovanojimų laureatė.
Tema: Upės
De Grėjus (angl. De Grey River) – upė Australijos šiaurės vakaruose, Vakarų Australijos valstijoje, Pilbaroje. Ilgis 193 km (kartu su Oukoveriu 468 km), baseino plotas 56 720 km². Prasideda, susiliejus Oukoveriui (Oakover) su Nalagainu (Nullagine), teka Didžiosios Smėlio dykumos pakraščiu šiaurės vakarų kryptimi, netoli žiočių pasuka į šiaurę ir įteka į Indijos vandenyną apie 70 km į šiaurės rytus nuo Port Hedlando. Sausuoju metų laiku išdžiūsta. Upės slėnyje ganomos avys, galvijai, arkliai. Didžiausi intakai – Šo (Shaw) ir Kunganas (Coongan), abu kairieji. Upę 1861 m. atrado ir Karališkosios geografų draugijos prezidento grafo de Grėjaus (Earl de Gray) garbei pavadino australų keliautojas Fransis Gregoris (Francis Gregory). 1888 m. De Grėjaus slėnyje kūrėsi laikinos aukso ieškotojų gyvenvietės.
Tema: Kalnai
Troodo kalnai (gr. Τρόοδος) – pati didžiausia kalnų sistema, esanti Kipro saloje. Aukščiausias taškas – Olimpo kalnas (1 952 m). Troodo kalnai stūkso vakarinėje Kipro dalyje. Žymūs kalnų kurortais, vaizdingomis gyvenvietėmis, bizantiniais vienuolynais ir cerkvėmis, tarp kurių žinomiausias – Kiko vienuolynas, pastatytas XI a. Dėl savitų gamtinių salygų, klimato ir kultūros paveldo, Troodo kalnai yra vienas iš pagrindinių turistų iš viso pasaulio, traukos centrų.
Tema: Kalnai
Orohena (pranc. Mont Orohena) – kalnas Prancūzijos Polinezijoje, Draugijos salyne (Priešvėjinėse salose), Taityje (Tahiti Nui centrinėje dalyje). Aukštis 2241 m (aukščiausia Prancūzijos Polinezijos vieta). Orohena – vulkaninės kilmės kalnas.
Tema: Paukščiai
Neskraidantys paukščiai – paukščiai, evoliucijos metu praradę gebėjimą skristi. Yra išlikę apie 50 neskraidančių paukščių rūšių. Geriausiai iš jų žinomi pingvinai, afrikiniai stručiai, emu ir kiviai. Pats mažiausias neskraidantis paukštis yra atlantizija (apie 12,5 cm dydžio), didžiausias, taip pat didžiausias paukštis bendrai – strutis (iki 2,7 m dydžio). Stručiai auginami kaip naminiai paukščiai dėl jų plunksnų, mėsos ir odos. Dauguma naminių paukščių, kaip naminė višta ar naminė antis, ilgainiui prarado savo gebėjimą skristi, tačiau jų laukiniai giminaičiai bankivinė višta ir didžioji antis šį gebėjimą išlaikė. Naminis kalakutas prarado savo gebėjimą skristi dėl specialaus maitinimo – žmonės stengiasi juos išauginti kuo didesnius, tad šių paukščių sparnai nebegali pakelti jo svorio. Daugelis skirtingų paukščių gebėjimą skraidyti, vykstant evoliucijai, prarado nepriklausomai. Taip pat būna ir atskiros paukščių, negalinčių skristi, šeimos, tarp jų ir dabar jau išnykusių plėšrūnų fororakinių šeimos paukščiai. Įprastai neskraidantys paukščiai gyvena salose, kur jiems nereikia įveikti didelių atstumų ir nėra plėšrūnų pavojaus.
Tema: Futbolas
Auksinio įvarčio taisyklė – įvairiose sporto šakose naudojama taisyklė, kai esant lygiam rezultatui, norima išsiaiškinti rungtynių nugalėtoją ir tam skiriamas papildomas laikas (pratęsimas). Kartais ji vadinama „staigios mirties“ taisykle, nes per pridėtą laiką įmuštas įvartis lemdavo nugalėtoją. Rungtynės būdavo nutraukiamos po įskaityto įvarčio. Anksčiau taisyklė buvo taikyta futbole, lakrose, ledo ritulyje, žolės riedulyje ir kitose sporto šakose. Ši taisyklė paplito atkrintamosiose, bei finalo rungtynėse, kai reikėjo išsiaiškinti, kas pateks į kitą etapą arba kas laimėjo trofėjų.
Tema: Filmai
Tarp žvaigždžių (angl. Interstellar) – 2014 m. mokslinės fantastikos filmas, režisuotas Christopher Nolan. Filmas pasakoja, kaip astronautų grupė keliauja per kirmgraužą, ieškodami naujų namų Žemės gyventojams. Filmas susilaukė teigiamų kritikų įvertinimų. 87-ojoje Oskarų teikimo ceremonijoje filmas buvo nominuotas penkiose kategorijose. Jis sulaukė gerų mokslininkų atsiliepimų dėl mokslinio tikslumo, o kompiuteriu sukurtas juodosios bedugnės vaizdas filme sulaukė astronomų ir fizikų pagyrų.
Tema: Paukščiai
Žalčiakakliniai (Anhingidae) – irklakojinių (Pelecaniformes) paukščių šeima. Panašūs į kormoranus, bet turi laibesnį liemenį, ilgesnį ir labiau lankstų kaklą bei tiesų snapą. Gyvena prie gėlųjų vandenų, puikiai nardo, minta žuvimis. Pasaulyje 4 rūšys: Amerikinis žalčiakaklis (Anhinga anhinga) Afrikinis žalčiakaklis (Anhinga rufa) Indijos žalčiakaklis (Anhinga melanogaster) Australinis žalčiakaklis (Anhinga novaehollandiae)
Tema: Rašytojai
Ana Frank (Anne Frank, tikr. Annelies Marie Frank; 1929 m. birželio 12 d. Frankfurte prie Maino, Vokietijoje – 1945 m. kovo mėn.) – žydų mergaitė, Holokausto auka, žymi dėl po mirties išpopuliarėjusio dienoraščio „Anos Frank dienoraštis“. Atėjus į valdžią Hitleriui, Frankų šeima emigravo į Amsterdamą. Bet žydų persekiojimai po Nyderlandų okupacijos prasidėjo ir čia. Iš pradžių Frankų šeima glaudėsi ankštoje slėptuvėje, įrengtoje už Anos tėvo firmos kontoros. Kažkam išdavus slėptuvę, šeima atsidūrė koncentracijos stovykloje. Ana mirė 1945 m. kovo pradžioje, nesulaukusi šešiolikos metų, Bergeno-Belzeno koncentracijos stovykloje. (Nors iki stovyklos išlaisvinimo buvo likęs tik vienas mėnuo.) Taip pat koncentracijos stovykloje žuvo jos sesuo ir mama. Anos Frank dienoraštį išleido jos tėtis Otas Frankas. Ana Frank dienoraštį pradėjo rašyti būdama vos trylikos metų. Tada Ana Frank jį gavo gimtadienio proga. Mergaitė dienoraštyje aprašė kiekvieną savo gyvenimo dieną. Ji turėjo maždaug trimis metais vyresnę seserį Margo, su kuria sutarė nekaip. Pirmąjį Anos Frank dienoraščio leidimą, jos tėtis Otas Frankas leido išleisti prieš tai išėmęs asmenines, intymias vietas, kurių nenorėjo viešinti dėl savo dukros privatumo išlaikymo. Tačiau antrame leidime Otas Frankas leidėjams davė originalą, su visomis detalėmis, norėdamas atskleisti tikrąsias to meto žydų gyvenimo sąlygas. Amsterdame įsteigtas Anos Frank muziejus, kuris yra vienas populiariausių Nyderlanduose.
Tema: Futbolas
Saudo Arabijos 2024–2025 m. Profesionalų lyga arba Saudi Pro League – Saudo Arabijos 2024–2025 m. aukščiausiosios futbolo lygos sezonas. Dėl rėmimo sutarčių oficialiai žinomas kaip 2025–2026 m. Roshn Saudi League. Prasidėjo 2025 m. rugpjūčio 28 d., o baigėsi 2026 m. gegužės 21 d.
Tema: Kalnai
Maumturko kalnai (air. Na Sléibhte Mhám Toirc) – kalnų grandinė Konemaroje, vakarinėje Airijos salos dalyje, Golvėjaus grafystėje. Mažiau žinomi, nei čia pat esanti Dvylikos kalnų grandinė. Kalnai taip pat žemesni, nei jų kaimynai, aukščiausia vieta – 667 m.
Tema: Futbolas
Andrius Šidlauskas (g. 1984 m. spalio 30 d.) – Lietuvos futbolininkas, rungtyniaujantis saugo pozicijoje. FK Juventa-99 Šiauliai klubo žaidėjas. 2009 m. liepos viduryje sugrįžo į Panevėžio „Ekrano“ klubą ir pasirašė 1,5 metų sutartį.
Tema: Upės
Česapiko įlanka arba Česapyko įlanka (angl. Chesapeake Bay) – didžiausia įlanka Jungtinių Amerikos Valstijų rytinėje pakrantėje. Ilgis 311 km, plotis nuo 5 iki 40 km. Įsiterpusi tarp Šiaurės Amerikos žemyno ir Delmarvos pusiasalio. Su Atlanto vandenynu jungiasi sąsiauriu tarp Virdžinija Bičo ir Keip Čarlzo. Didžiausias gylis 48 m, laivakelio minimalus gylis 11 metrų. Rytiniai krantai žemi, pelkėti, vakariniai – daugiausia statūs. Įlanka susidariusi vandenynui užliejus buvusias Saskvehanos upės žiotis. Kitos didesnės įtekančios upės – Džeimsas, Jorkas, Rapahanokas, Potomakas, Pataksentas, Vikomikas, Nantikokas, Čoptankas ir Česteris. Daugelis šių upių įteka sudarydamos plačias estuarijas. Kanalas jungia Česapiko įlanką su Delavero įlanka. Didžiausi uostai prie Česapiko įlankos: Baltimorė, Hamptonas, Niuport Niusas, Portsmutas, Norfolkas. Per įlanką nutiesti du tiltai: Česapiko įlankos tiltas (ofic. Viljamo Prestono Leino tiltas, tarp Stevansvilio ir Anapolio) ir Česapiko įlankos tiltas-tunelis (tarp Virdžinija Bičo ir Keip Čarlzo). 1607 m. įlankos pakrantėje įkurta pirma europiečių kolonija Džeimstaunas. 1608 m. britų jūrininkas Džonas Smitas ištyrinėjo Česapiko įlanką, jos patogiose estuarijose pradėjo kurtis naujakuriai. Per 1812 m. karą, pro šią įlanką įsiveržė britų laivynas. Iki XX a. antros pusės Česapiko įlanka pasižymėjo maistingais vandenimis, kuriuose gausiai veisėsi žuvys, vėžiagyviai ir kita jūros flora bei fauna. Nuo XX a. 8-ojo dešimtmečio dėl didėjančios taršos įlankos gyvoji gamta ėmė sparčiai skursti, sunyko žvejybinė ir rekreacinė įlankos reikšmė.
Tema: Futbolas
Mikronezijos vyrų futbolo rinktinė – Mikronezijai atstovaujanti nacionalinė futbolo komanda, kurią kontroliuoja Mikronezijos futbolo asociacija. Rinktinė nedalyvavo nė viename pasaulio ar žemyno čempionate. Rinktinė nėra FIFA organizacijos narė, tačiau yra asocijuota OFC narė. Rinktinė dalyvauja Ramiojo vandenyno žaidynėse. Mikronezijos rinktinė tėra sužaidusi keletą draugiškų varžybų su kaimyninėmis šalimis 1999 m. ir dalyvavusi 2003 m. Pietų Ramiojo vandenyno žaidynėse, kur buvo sutriuškinta visų varžovų. 2015 m. Mikronezijos jaunimo iki 23 m. futbolo rinktinė dalyvavo Pietų Ramiojo vandenyno žaidynėse, kur patyrė rekordinius pralaimėjimus (0:30 prieš Taitį, 0:38 prieš Fidžį ir 0:46 prieš Vanuatu).
Tema: Rašytojai
Emilis Zolia (Émile Zola, 1840 m. balandžio 2 d. Paryžiuje – 1902 m. rugsėjo 29 d. Paryžiuje) – prancūzų rašytojas, natūralizmo atstovas ir teoretikas. Emilis Zolia gimė 1840 m. balandžio 2 d. Paryžiuje (Prancūzija). Kai berniukui suėjo septyneri metai, mirė jo tėvas – Francas Zolia – italų kilmės inžinierius. Šeimą išlaikė motina, turėjusi pensioną. 1858 m. Emilis Zolia su motina persikėlė į Paryžių, kur jaunuolis susipažino su dailininku Paul Cézanne, dariusiu jam didelę įtaką. Šiame mieste jaunuolis sukūrė pirmuosius savo kūrinius. Nepavykus įstoti į teisę, Emilis Zolia, dirbo keliose firmose, o nuo 1862 m. „Hachette“ leidykloje, kur susipažino su žymiais to meto rašytojais. Tuo metu jis parašė keletą novelių ir romanų. 1865 m. Emilis Zolia metė darbą ir pasišventė rašymui. Didžiausią dėmesį savo kūriniuose rašytojas skiria veikėjų vaizdavimui. Jo veikėjai – socialinės aplinkos ir kilmės veikiami žmonės, kuriems tenka patiems išsikovoti savo vietą po saule. 1898 m. sausio 13 d. Emilis Zolia išspausdino atvirą laišką Prancūzijos prezidentui – „J‘accuse..!“ („Aš kaltinu“), kuriame apkaltina jį Alfredo Dreifuso įkalinimu. Dėl šio pareiškimo rašytojas buvo uždarytas į kalėjimą. Nors jam pavyko pabėgti į Jungtinę Karalystę, netrukus vėl buvo grąžintas į Prancūziją. Emilis Zolia mirė 1902 m. rugsėjo 29 d. Paryžiuje. Jo mirties priežastis – nusinuodijimas anglies monoksido dujomis. Palaidotas Paryžiaus Panteone. Žymiausias rašytojo kūrinys – dvidešimties eksperimentinių romanų ciklas „Rugonai Makarai“ (1871–1893).
Tema: Rašytojai
Ližija Božunga Nunješ (g. 1932 m. rugpjūčio 26 d. Pelotase, Pietų Rio Grandėje, Brazilijoje) – brazilų vaikų rašytoja. 1982 m. jai buvo įteiktas Hanso Kristiano Anderseno medalis, o 2004 m. – Astridos Lindgren premija. Dar vaikystėje su tėvais persikėlė į Rio de Žaneirą. Dirbo televizijoje, radijuje, teatre. Pirmąją knygą išleido tik 1972 m. Rašytojos kūryboje susipina magiškojo realizmo ir tradicinių Pietų Amerikos istorijų motyvai. Daugelyje Božungos knygų į pasaulį žvelgiama vaiko akimis, empatiškai plėtojamos sudėtingos temos: gatvės vaikų likimai, savižudybė, asmens savimonė ir t. t. Rašytojos kūrinių yra išversta į anglų, prancūzų, islandų, bulgarų, hebrajų ir kitas kalbas. Į lietuvių kalbą neišverstas nė vienas kūrinys.
Tema: Medicina
Biologiškai aktyvios medžiagos (BAM) – natūralios medžiagos, pasižyminčios tam tikromis fiziologinėmis ar farmakologinėmis savybėmis. Gali būti naudojamos kaip vaistai ar maisto papildai. Tai gali būti įvairios medžiagos: vitaminai, fermentai, hormonai ar alkaloidai. Kai kurios jų pasigamina žmogaus organizme, kitos gaunamos vartojant tam tikras maistines medžiagas. BAM yra itin svarbios farmacijos ir maisto pramonėms, kadangi jos gali turėti teigiamą poveikį sveikatai. Taip pat jos yra svarbios mokslininkams ir medicinos specialistams. Skirstomos į biogenines ir abiogenines medžiagas.
Tema: Politikai
Adalbertas Košta Žunioras ( Adalberto Costa Júnior, g. 1962 m. gegužės 8 d.) – Angolos politikas, dabartinis UNITA lyderis ir Angolos parlamento narys. Jis baigė elektrotechnikos inžinerijos studijas Porto mieste, Portugalijoje, ir viešosios etikos studijas Grigaliaus universitete Romoje. Adalbertas vykdė kampaniją prieš korupciją viešajame sektoriuje. Jis buvo Žonaso Savimbio krikštasūnis. 2019 m. lapkritį Adalberto buvo išrinktas UNITA prezidentu.
Tema: Upės
Jangonas (dar vadinama Rangūnas arba Hlaing) – jūrinė estuarija, upė, tekanti nuo Jangono į Andamanų jūrą. Upės kanalas yra tinkamas jūriniams laivams plaukti ir tai daro svarbią įtaką Mianmaro ekonomikai.
Tema: Filmai
Romper Stomper – 1992 m. australų filmas apie skinhedų grupuotės gyvenimą. Filme pagrindinį vaidmenį atliko tuomet dar visai negarsus Raselas Krou (Russell Crowe). Romper Stomper buvo nominuotas net 9 AFI apdovanojimams, laimėjo už geriausią filmą, garso takelį, R. Krou atiteko geriausio pirmaplanio aktoriaus apdovanojimas.
Tema: Paukščiai
Kolibriai arba kolibriniai (Trochilidae) – čiurlinių paukščių (Apodiformes) šeima. Kartais išskiriami į savarankišką kolibrinių paukščių (Trochiliformes) būrį. Kolibriams priklauso daugelis mažiausių pasaulyje paukščių rūšių. Tai labai smulkūs ir nedideli, blizgantys, metalo spalvos paukščiai. Smulkiausia rūšis yra paprastasis kamaninis kolibris (Mellisuga helenae), kuris nedaug didesnis už kamanę (Bombus). Patinėlio kūno ilgis 5,51 cm, svoris 1,95 g – tai smulkiausia pasaulio paukščių rūšis. Stambiausia rūšis didysis kolibris (Patagona gigas) dydžiu prilygsta paprastąjam varnėnui (Sturnus vulgaris), kurio kūno ilgis 23 cm, tarp išskleistų abiejų sparnų galų skersmuo 21,5 cm, sveria 18–24 g. Kūnas raumeningas, kompaktiškas, pėdos mažos, snapas specializuotas iš žiedų siurbti nektarą. Skraido greitai ir vikriai. Plasnojant sparnai juda aštuoniuke, mažesnės rūšys per sekundę suplasnoja iki 80 kartų. Todėl labai tankiai plasnodami sparnais, pakimba ore ir laibu snapeliu siurbia iš žiedų nektarą arba renka smulkius vabzdžius. Snapo forma ir ilgis atitinka žiedų, iš kurių siurbia nektarą, formą. Aktyvūs tik dieną, naktimis kūno temperatūra labai nukrinta. Kolibriai paplitę Pietų ir Šiaurės Amerikoje, nuo Ugnies Žemės (pietuose), iki pietinės Aliaskos (šiaurėje). Daugiausia rūšių yra aptinkama tropiniuose miškuose.
Tema: Politikai
Tosiwo Nakayama (1931 m. lapkričio 23 d. – 2007 m. kovo 29 d. Havajai) – pirmasis Mikronezijos Federacinių Valstijų prezidentas. Dirbo dvi kadencijas, nuo 1979 m. iki 1987 m. Nakayama mirė 2007 m. kovo 29 d. Havajų medicinos centre, Honolulu, eidamas 75 metus. Jo tėvas buvo japonas, o motina – čiabuvė.